## Susana Camarero anuncia que el pròxim Fòrum Social de Dones i Xiquetes amb Discapacitat se celebrarà a la Comunitat Valenciana “per a donar veu a les més vulnerables”

*** La Conselleria de Sanitat adjudicarà este mes de setembre el servici, que s’ha dividit en 21 lots
* El contracte inclourà per primera vegada un manteniment preventiu, que consistix en la substitució d’elements i peces defectuoses abans que es produïsca una avaria
* Marciano Gómez assenyala que este tipus de manteniment no es preveia en les versions anteriors d’este contracte, “a pesar que és clau per a garantir la continuïtat i seguretat de les instal·lacions sanitàries”**

La Conselleria de Sanitat està ultimant l’adjudicació i contractació del manteniment integral dels edificis i infraestructures sanitàries públiques de la Comunitat Valenciana per un import estimat de 187 milions d’euros per als pròxims cinc anys.

En concret, segons ha indicat el conseller de Sanitat, Marciano Gómez, “este mes de setembre adjudicarem el servici de manteniment integral d’edificis adscrits a la Conselleria de Sanitat”, que inclouen la gestió i el subministrament de recanvis per a reparacions. Este contracte, dividit en 21 lots, entrarà en vigor el pròxim 1 de desembre, i es podrà prorrogar anualment.

Cal recordar que el manteniment dels edificis i instal·lacions dependents de la Conselleria de Sanitat es presta a través d’empreses, amb un contracte de manteniment integral que preveu en el seu abast totes les instal·lacions i parts dels edificis sanitaris: hospitals, centres d’especialitats i centres de salut, a més dels edificis de caràcter administratiu adscrits a la Conselleria de Sanitat.

Sobre això, Marciano Gómez ha subratllat que, en este nou contracte, “s’han introduït millores molt significatives que redundaran en el millor manteniment i control de les infraestructures”.

Entre estes millores destaca que el nou plec inclou per primera vegada un manteniment preventiu, que consistix en la substitució d’elements i peces defectuoses abans que es produïsca una avaria. “Es tracta d’un element clau per a garantir la continuïtat i seguretat de les instal·lacions sanitàries”, ha puntualitzat el conseller, i ha afegit que “esta mesura té com a objectiu evitar paralitzacions i fallades greus de funcionament que puguen afectar l’assistència sanitària”.

**Sense control**

Gómez ha recordat que en les versions anteriors d’este contracte de manteniment “no es controlava adequadament la substitució de peces i no es promovia la predicció de fallades, una cosa bàsica i elemental en l’àmbit del manteniment preventiu”.

Sobre això, el conseller ha lamentat “el deficient manteniment de les infraestructures realitzat fins a la data, fruit d’una mala gestió, ja que en agost de 2022 van finalitzar els contractes de manteniment anteriors”.

Davant d’això, ha explicat, “les empreses han continuat efectuant la prestació sense disposar d’un suport contractual que permeta controlar adequadament el servici prestat i, cosa que és més important, exigir els resultats de qualitat requerits per a garantir el bon funcionament de les instal·lacions”. “Una problemàtica a la qual ara donem una solució immediata amb el contracte que es va adjudicar de manera imminent”, ha conclòs.

Fecha: 30/08/2024